আহমদীয়া মুসলিম জামাত, বাংলাদেশ

আহমদীয়া মুসলিম জামাত, বাংলাদেশ হলো বিশ্বব্যাপী আহমদীয়া মুসলিম জামাতের বাংলাদেশ শাখা। বাঙালিরা প্রথম মির্জা গোলাম আহমদের জীবদ্দশাতেই এই সম্প্রদায়ে যোগ দিলেও, ১৯১৩ সালে হাকিম নূর-উদ-দীনের খেলাফতের সময় সৈয়দ মোহাম্মদ আবদুল ওয়াহেদের মাধ্যমে বাংলা অঞ্চলে আহমদিয়া একটি সম্প্রদায় হিসেবে প্রতিষ্ঠিত হয়। ২০০৪ সালের হিসেব অনুযায়ী, বাংলাদেশে আনুমানিক ১,০০,০০০ আহমদিয়া সদস্য রয়েছে।

 ইতিহাস 
সংযোগ=https://en.wikipedia.org/wiki/File:Masjid_baitul_baset_chittagong.jpg|থাম্ব
থাম্ব|আহমদিয়া জামাত বাংলাদেশের ৮৭তম বার্ষিক সম্মেলন
মনে করা হয়, আহমদীয়া আন্দোলন বাংলাদেশে (বাঙালী ভূখণ্ডে) পৌঁছে ১৯০৫ সালে যখন চট্টগ্রাম জেলার আনোয়ারা নিবাসী আহমদ কবির নূর মোহাম্মদ মির্যা গোলাম আহমদের হাতে বয়াত নেয়। দ্বিতীয় ব্যক্তিটি হল বাংলাদেশের কিশোরগঞ্জ এর রইস উদ্দিন খাঁ। ১৯০৯ সালে বগুড়া নিবাসী শিক্ষার্থী মোবারক আলী কাদিয়ান গিয়ে এই জামাতের সদস্য হয়। আহমদীয়া আন্দোলন বাংলাদেশ পুরো-দমে শুরু হয় যখন ব্রাহ্মণবাড়িয়ার মাওলানা সৈয়দ মুহাম্মদ আব্দুল ওয়াহেদ আহমদী হন। আহমদীয়া মুসলিম জামা’ত কার্যকরী ভাবে প্রতিষ্ঠিত হয় বাঙ্গালী ভূখণ্ডে “আঞ্জুমানে আহমদীয়া” নামে।

 নিপীড়ন 
আহমদীয়া মুসলিম জামা’ত বাংলাদেশে প্রতিষ্ঠিত হওয়ার পর থেকে এর সদস্যরা অন্য মুসলিম সম্প্রদায়ের দ্বারা নির্যাতনের শিকার হন। ১৯৬৩ সালে ব্রাহ্মণবাড়িয়ায় দুই জন আহমদী নিহত হয়। ১৯৯২ সালে আহমদীয়া মুসলিম জামাতের প্রধান কার্যালয়ে হামলা হয়। ১৯৯৯ সালে আহমদীয়া মসজিদে বোমা হামলায় সাত জন নিহত হয়। ২০০৩ সালের ২৩ অক্টোবর যশোর জেলার ঝিকরগাছা উপজেলার রঘুনাথপুরবাগ গ্রামে শাহ আলম নামের একজন আহমদী ইমাম নিহত হয়। ২০০৪ সালে আন্তর্জাতিক খতমে নবুওয়ত আন্দোলন (আই কে এন এম) সারা দেশ ব্যাপী কিছু সংখ্যক আহমদীয়া মসজিদ অবরোধ করে। ১৭ জুন ২০১০ সাল, বৃহস্পতিবার টাঙ্গাইলের ঘাটাইল উপজেলায় ক্রুদ্ধ জনতা একটি আহমদীয়া মসজিদ ও একজন আহমদীর বাড়িতে হামলা করে। ২০১৩ সালের ফেব্রুয়ারি মাসে, একটি জনতার মিছিল আহমদীয়া মুসলিম জামাতের অনুষ্ঠানের জায়গায় আগুন ধরিয়ে দেয়, যেটি আহমদীয়া মুসলিম জামা’ত তাদের শতবার্ষিকী উদযাপনের জন্য তৈরি করেছিল, এতে স্থানীয় অঙ্কে ১০ মিলিয়ন টাকার ক্ষতি হয়। ২০১৯ সালের ১২ ফেব্রুয়ারি রাতে পঞ্চগড়ে আহমদীয়া অধ্যুষিত গ্রাম আহমদনগরে আহমদীয়াদের বার্ষিক ইজতেমাকে কেন্দ্র করে বহিরাগত ও স্থানীয় খতমে নবুওত আন্দোলনের সমর্থক জনতা কর্তৃক আহমদীয়া সম্প্রদায়ের মসজিদ, বাড়িঘর, দোকান লুটপাট, ভাঙচুর ও অগ্নীসংযোগ করা হয়। এতে হামলাকারীরা ধারালো অস্ত্র, পেট্রোল বোমা ব্যবহার করে। আহমদীয়া সম্প্রদায়ের ২২ জন আহত হয় এবং আনুমানিক ১ কোটি টাকার ক্ষয়ক্ষতি হয় বলে স্থানীয়রা জানিয়েছে। ৩, ৪ ও ৫ মার্চ, ২০২৩ পঞ্চগড়ের আহমদনগরে আহমদীয়া মুসলিম জামা’তের ৯৮তম সালানা জলসাকে (বার্ষিক সম্মেলন) কেন্দ্র করে ‘খতমে নবুয়ত’ সংগঠনের উষ্কানি ও নেতৃত্বে একদল উগ্র সাম্প্রদায়িক গোষ্ঠী গত ২ থেকে ৪ মার্চ পর্যন্ত আহমদীয়া সদস্য অধ্যুষিত আহমদনগর, শালশিড়ি এবং সোনাচান্দি গ্রামের আহমদী মুসলমানদের ১৮৬ টি বাড়িঘরে আক্রমণ, লুটতরাজ, ভাংচুর এবং অগ্নি সংযোগ করে। জলসা প্রাঙ্গণে আক্রমণ করে, একজন সদস্যকে হত্যা এবং ৮৫ জনকে গুরুতর আহত করা সহ আরো অনেককে আহত করে। তাছাড়া আহমদীদের ৩০টি দোকানপাট ও ব্যবসা প্রতিষ্ঠান লুট, ভাংচুর এবং অনেক জায়গায় অগিড়বসংযোগ করে। সার্বিক আর্থিক ক্ষতি কয়েক কোটি টাকা।

 দেশব্যাপী কেন্দ্র 
 আহমদীয়া মুসলিম জামা’ত বাংলাদেশ-এর স্থানীয় ১০৩টি শাখা রয়েছে এবং শহরে ও গ্রামে ৪২৫ টি শাখা।Ahmadiyya Muslim Mosques Around the World, pg. 118
 সেখানে ৬৫ জন মোবাল্লেগ, একটি এম,টি,এ (মুসলিম টেলিভিশন আহমদীয়া) স্টুডিও এবং একটি জামেয়া আহমদীয়া (মোবাল্লেগ প্রশিক্ষণ কলেজ) রয়েছে ঢাকায়।
 মহারাজপুর মসজিদ নাটোর জেলায়Ahmadiyya Muslim Mosques Around the World, pg. 119
 খুলনায় আহমদীয়া মসজিদ
 গালিম গাজী মসজিদ খুলনায়
 মসজিদ বাইতুল বাসেত, চট্টগ্রাম।

 তথ্যসূত্র 

 আরও পড়ুন 
 Official website of Bangla Ahmadiyya Muslim Jammat  

বিষয়শ্রেণী:আহ্‌মদীয়া
বিষয়শ্রেণী:১৯০৫-এ প্রতিষ্ঠিত
বিষয়শ্রেণী:দেশ অনুযায়ী আহমদীয়া
বিষয়শ্রেণী:বাংলাদেশে ইসলাম